**SUTARTIS Nr.** SUT-210

2018 m. kovo 7 d.

Vilnius

**AB „Vilniaus šilumos tinklai“**, toliau vadinama **„Užsakovu“**, atstovaujama Perdavimo tinklo direktoriaus Algimanto Sadausko, veikiančio pagal 2017-07-31 d. technikos direktoriaus įsakymą Nr. V1-267, ir **UAB „Via fortis“ (jungtinės veiklos sutartis su UAB „Vilniaus betono demontavimo technika“),** toliau vadinama **„Paslaugos teikėju“**, atstovaujama generalinio direktoriaus Audriaus Vaitkevičiaus, veikiančio pagal UAB „Via fortis“ įstatus, abi kartu toliau vadinamos **„Šalimis“**, sudarė šią sutartį, toliau vadinama „Sutartimi“ ir susitarė:

1. **BENDRIEJI REIKALAVIMAI**
	1. Šalys patvirtina, kad jos yra įregistruotos Lietuvos Respublikos įstatymų nustatyta tvarka ir kad sutartis neprieštarauja jų įstatuose nurodytai veiklai.
	2. Bendrosios sąvokos:
		1. Užsakovas - AB „Vilniaus šilumos tinklai”, Jočionių g. 13, LT-02300 Vilnius;
		2. Paslaugos teikimo vieta - AB „Vilniaus šilumos tinklai“, Termofikacinė elektrinė Nr.2 (E-2), Elektrinės g. 2, Vilnius (toliau – E-2);
		3. Paslauga – Biokuro deginimo metu susidariusių atliekų - biokuro atliekų su priemaišomis (atliekos kodas - 17 09 04) surinkimas iš jų susidarymo vietos, pasikrovimas į atliekų vežimo autotransportą, transportavimas iki atliekų apdorojimo vietos ir atliekų apdorojimas pagal Atliekų tvarkymo taisyklių, patvirtintų LR aplinkos ministro 1999 m. liepos 14 d. įsakymu Nr. 217, aktualios redakcijos reikalavimus bei kitų šiose techninėse sąlygose numatytų sąlygų įvykdymas;
		4. Atliekų apdorojimas – atliekų naudojimo ar šalinimo veikla, įskaitant jų paruošimą naudoti arba šalinti;
		5. Atliekų vežimo autotransportas – paslaugos teikėjo ar jo samdomos bendrovės autotransportas, atitinkantis LR teisės aktų reikalavimus ir naudojamas paslaugos suteikimui;
		6. Atliekų transportavimas – Atliekų pervežimo nuo atliekų surinkimo vietos iki Atliekų naudojimo vietos procesas, nekeliantis pavojaus aplinkai ir žmonių sveikatai, atitinkantis aktualios redakcijos „Atliekų tvarkymo taisyklių“, kitų atliekų tvarkymą reglamentuojančių teisės aktų reikalavimus;
		7. TIPK leidimas – taršos integruotos prevencijos ir kontrolės leidimas, rengiamas ir išduodamas teisės aktų nustatyta tvarka;
		8. Taršos leidimas - taršos leidimas, rengiamas ir išduodamas teisės aktų nustatyta tvarka.
2. **ŠALIŲ PAREIŠKIMAI IR GARANTIJOS**
	1. Šalys pareiškia ir garantuoja:

a) Sutartį sudarė turėdamos tikslą realizuoti jos nuostatas bei galėdamos realiai įvykdyti Sutartyje ir Sutarties prieduose prie jos duotus įsipareigojimus.

b) Sutartį sudarė nepažeisdamos ir neturėdamos tikslo pažeisti Lietuvos Respublikos teisinių aktų bei savo įstatų ar kitų jų veiklą reglamentuojančių dokumentų.

c) Jos yra mokios ir joms neiškelta arba nėra numatoma iškelti bylos dėl jų bankroto, restruktūrizavimo, likvidavimo.

* 1. Paslaugos teikėjas pareiškia ir garantuoja:

a) kad per 10 (dešimt) kalendorinių dienų nuo Sutarties pasirašymo dienos Užsakovui pateiks deramai įformintą, atitinkančią Lietuvos Respublikos teisės aktų reikalavimus, Užsakovui priimtino banko (Lietuvos Respublikoje ar kitoje Europos Sąjungos valstybėje narėje ar Europos Ekonominės Erdvės (EEE) valstybėje registruoto banko garantija arba kito tarptautinio banko, turinčio ne žemesnį nei A reitingą) Sutarties įvykdymo garantiją ar draudimo įmonės Sutarties įvykdymo laidavimo raštą, bei visus ją lydinčius dokumentus (jų kopijas) tokiomis sąlygomis:

Garantas - Bankas;

Garantijos adresatas - Užsakovas;

Garantijos suma – 5 % sutarties vertės.

Garantijos dalykas - bet koks Paslaugos teikėjo prievolių pagal Sutartį dalinis ar visiškas neįvykdymas ar netinkamas vykdymas;

Garantija galioja visą Sutarties Paslaugos teikimo terminą. Paslaugos teikėjas turi teisę Garantiją pateikti vienų metų laikotarpiui, tačiau likus vienam mėnesiui iki Garantijos galiojimo pabaigos, Paslaugos teikėjas įsipareigoja pateikti Garantiją sekančių metų laikotarpiui. Garantijos sumos išmokėjimo tvarka: ne vėliau kaip per 30 (trisdešimt) kalendorinių dienų nuo raštiško Užsakovo pranešimo Garantui apie Paslaugos teikėjo Sutartyje nustatytų prievolių pažeidimą, nevykdymą ar netinkamą įvykdymą gavimo dienos.

* 1. Šalys patvirtina, kad 2.1 ir 2.2 šio Sutarties straipsnio punktuose savo duotus pareiškimus padarė siekdamos įtikinti viena kitą sudaryti šią Sutartį ir kad Sutartį sudarė, remdamosi ir pilnai pasikliaudamos kiekvienu iš šių pareiškimų.
	2. Šalys garantuoja, kad kiekvienas iš 2.1 ir 2.2 Sutarties straipsnio punktuose padarytų pareiškimų, Sutarties sudarymo dieną yra tikras ir teisingas, nei viename šių pareiškimų nėra praleistas joks momentas, leidžiantis daryti tokį pareiškimą klaidinančiu ar turinčiu kitą prasmę.
	3. Paslaugos teikėjas pareiškia, kad pasirašant Sutartį gavo iš Užsakovo visą Paslaugai atlikti būtiną informaciją, yra susipažinęs su Užsakovo vidaus darbo tvarkos taisyklėmis, kitais dokumentais, reikalingais Paslaugos pagal Sutartį tinkamam vykdymui.
1. **SUTARTIES DALYKAS**
	1. Šia Sutartimi, atsižvelgiant į aukščiau pateiktus Šalių pareiškimus ir garantijas, Sutartyje nustatytą tvarką ir sąlygas, Paslaugos teikėjas pagal Užsakovo pateiktą techninę specifikaciją savo rizika įsipareigoja teikti **biokuro deginimo metu susidariusių atliekų su priemaišomis išvežimo ir sutvarkymo paslaugas***(toliau – Paslaugos)* pagal pateiktą Paslaugos aprašymą ir reikalavimus (Sutarties priedas Nr. 2 „Techninė specifikacija“)*,* o Užsakovas įsipareigoja sudaryti Paslaugos teikėjui būtinas sąlygas Paslaugoms teikti, priimti Paslaugas ir sumokėti už juos Sutartyje nustatyta tvarka.
	2. Paslaugos pagrindimas: „Pasiūlymas ir kainų priedai“ (toliau – Pasiūlymas) (Sutarties priedas Nr. 1), „Techninė specifikacija“ (toliau – Techninė specifikacija) (Sutarties priedas Nr. 2), kurie pridedami prie šios Sutarties, kaip priedai.
2. **ŠALIŲ ĮSIPAREIGOJIMAI**
	1. ***Paslaugos teikėjas įsipareigoja:***
		1. surinkti *biokuro deginimo metu susidariusias atliekas* *su priemaišomis (atliekos kodas –* 17 09 04*) (toliau – Atliekos)* iš jų susidarymo vietos (Elektrinės g. 2, Vilnius), pasikrauti į atliekų vežimo autotransportą, transportuoti iki atliekų apdorojimo vietos ir apdoroti pagal Techninės specifikacijos (Sutarties priedas Nr. 2) reikalavimus, Atliekų tvarkymo taisyklių, patvirtintų LR aplinkos ministro 1999 m. liepos 14 d. įsakymu Nr. 217, aktualios redakcijos reikalavimus, LR Atliekų tvarkymo įstatymo ir kitų teisės aktų, reglamentuojančių atliekų tvarkymą, reikalavimus;
		2. užtikrinti savalaikį (pagal nustatytą grafiką/periodiškumą arba per 12 val. nuo užsakymo gavimo telefonu, el. paštu ar faksu) biokuro katilo darbo metu susidariusių sausų ir šlapių Atliekų išvežimą;
		3. prieš išvežant Atliekas apdorojimui, Paslaugos teikėjas elektroninėje Valstybinės mokesčių inspekcijos sistemoje turi išrašyti krovinio vežimo važtaraštį (jei privaloma pagal 2016 m. balandžio 1 d. Valstybinės mokesčių inspekcijos prie Lietuvos Respublikos finansų ministerijos viršininko įsakymu Nr. VA-36 patvirtintas Važtaraščių ir kitų krovinių gabenimo dokumentų duomenų teikimo valstybinei mokesčių inspekcijai taisykles). Paslaugos teikėjas yra atliekų siuntėjas;
		4. naudojantis Vieninga gaminių, pakuočių ir atliekų apskaitos informacine sistema (toliau – **GPAIS**), pagal aktualios Atliekų tvarkymo taisyklių redakcijos reikalavimus parengti reikalingą dokumentaciją (lydraštį, kitus dokumentus). Atliekų gavėjas privalo užtikrinti, kad lydraštyje ir kituose dokumentuose pateikta informacija būtų teisinga;
		5. pateikti Atliekų autotransporto priemones svėrimui, be krovinio ir su juo, Atliekų priėmimo-perdavimo dieną. Atliekos sveriamos E-2 teritorijoje esančiomis svarstyklėmis. Šalims susitarus Atliekos gali būti sveriamos Paslaugos teikėjo nurodytoje vietoje;
		6. išvežant Atliekas apdorojimui, pasirašyti perdavimo – priėmimo (svėrimo) aktą su jame nurodytu išvežamų apdorojimui Atliekų kiekiu. Akte turi būti nurodyta perduotų atliekų rūšis ir kodas (pavadinimas ir kodas pagal atliekų sąrašą) ir svoris tonomis (trijų ženklų po kablelio tikslumu);
		7. surinkti ir vežti Atliekas autotransportu, atitinkančiu jų pervežimui keliamus reikalavimus, kaip numatyta Atliekų tvarkymo taisyklėse;
		8. atklikti reikiamus veiksmus GPAIS ir patvirtinti atliekų gavimą;
		9. pateikti Užsakovui PVM sąskaitą - faktūrą už faktiškai per mėnesį suteiktas paslaugas iki po jo einančio mėnesio 10 (dešimtos) dienos naudojantis elektronine paslauga „E. sąskaita“. PVM sąskaitos- faktūros išrašymo pagrindas yra Atliktų paslaugų priėmimo - perdavimo aktas (toliau - Aktas), kurio forma pateikta Sutarties priede Nr. 4 ir lydraštis (-čiai) atspausdintas (-i) iš GPAIS, patvirtinantis (-ys) atliekų priėmimą jų apdorojimui.. Užsakovas Paslaugos teikėjui nekompensuoja PVM sąskaitos teikimo mokesčio naudojantis elektronine paslauga „E. sąskaita“;
		10. ne vėliau kaip prieš tris dienas iki Paslaugos teikimo pradžios pateikti Užsakovui prašymą įleisti Paslaugos teikėjo darbuotojus, kurie teiks Paslaugas ar kontroliuos Paslaugos eigą bei kokybę, į AB „Vilniaus šilumos tinklai“ teritoriją bei šių darbuotojų sąrašą;
		11. gauti iš Užsakovo laikinus leidimus-korteles;
		12. instruktuoti savo darbuotojus leidimų-kortelių naudojimo klausimais;
		13. atsakyti už laikinų leidimų-kortelių sugadinimą ir praradimą;
		14. baigus Sutartyje numatytas Paslaugas, grąžinti laikinus leidimus-korteles Užsakovui;
		15. atlyginti Užsakovui už pamestus ar sugadintus laikinus leidimus- korteles po 4,00 EUR su PVM už 1 vnt;
		16. per 10 (dešimt) darbo dienų pranešti Užsakovui apie Taršos integruotos prevencijos ir kontrolės leidimo/Taršos leidimo, registracijos Atliekų tvarkytojų valstybiniame registre galiojimo panaikinimą/sustabdymą ar veiklos nutraukimą/sustabdymą, ar kitų, galinčių įtakoti Paslaugos teikėjo veiklą, susijusią su Atliekų tvarkymo paslauga, atsiradimą;
		17. Paslaugos teikėjas kiekvienų metų pradžioje, iki sausio 15 d., Užsakovui raštu privalo pateikti informaciją apie per praėjusius metus sutvarkytas Atliekas, t. y. turi būti nurodyta kokie Atliekų kiekiai buvo sutvarkyti, koks tvarkymo būdas naudotas ir kas buvo galutinis Atliekų tvarkytojas (Atliekų apdorojimo įmonė).
	2. ***Užsakovas įsipareigoja:***
3. sudaryti Paslaugos teikėjui būtinas sąlygas Atliekų surinkimui iš laikinojo laikymo vietų, talpų / rezervuarų / konteinerių (Elektrinės g. 2, Vilnius);
4. pateikti Paslaugos teikėjui užsakymą Atliekų išvežimui tel./faksu arba el. paštu darbo, poilsio ir švenčių dienomis;
5. pasirašyti Aktus už per kiekvieną mėnesį tinkamai sutvarkytas Atliekas;
6. įvesti į kompiuterizuotą praėjimo kontrolės sistemą duomenis pagal Paslaugos teikėjo pateiktą prašymą ir paruošti laikinų leidimų korteles Paslaugos teikėjo darbuotojams, kurie teiks Sutartyje numatytas Atliekų tvarkymo paslaugas Užsakovo teritorijoje;
7. patikrinti ir išduoti Paslaugos teikėjui laikinus leidimus-korteles prieš Paslaugos teikimo pradžią;

4.2.7. patikrinti ir priimti Paslaugos teikėjo grąžinamas laikinų leidimų korteles, pasibaigus Sutarties galiojimo terminui ar esant kitoms priežastims;

1. Šalys privalo paskirti atsakingus asmenis per 3 darbo dienas po Sutarties pasirašymo, kurie vykdys Sutartinių įsipareigojimų vykdymo kontrolę, susirašinėjimus, teiks pastabas ir pretenzijas, o taip pat spręs kitus su Sutarties vykdymu susijusius klausimus. Šalys per 3 darbo dienas privalo informuoti apie tokių asmenų paskyrimą bei pakeitimą, o taip pat pateikti visą atsakingų asmenų kontaktinę informaciją: telefono ir fakso numerį, elektroninio pašto adresą.
2. Per visą pagal šią Sutartį Atliekų tvarkymo laikotarpį įgaliotas Paslaugos teikėjo atstovas privalo dalyvauti Užsakovo organizuojamuose pasitarimuose, į kuriuos Paslaugos teikėjo įgaliotas atstovas yra kviečiamas Užsakovo raštu. Šiuose pasitarimuose priimti ir tinkamais Šalių įgaliotų atstovų parašais patvirtinti sprendimai Paslaugos teikėjui yra privalomi.
3. Šalys patvirtina, kad 4.1. ir 4.2. šio Sutarties straipsnio punktuose savo duotus pareiškimus ir garantijas padarė siekdamos įtikinti viena kitą sudaryti šią Sutartį, ir kad Sutartį sudarė, remdamosi ir pilnai pasikliaudamos kiekvienu iš šių pareiškimų ir garantijų.
4. **SUTARTIES GALIOJIMAS**
	1. Sutartis įsigalioja ją pasirašius Šalių įgaliotiems atstovams ir patvirtinus antspaudais.
	2. Sutartis įsigalioja nuo jos pasirašymo dienos ir galioja 3 metus nuo jos pasirašymo dienos. Sutarties pasibaigimas ar nutraukimas neturi įtakos ginčų nagrinėjimo tvarką nustatančių ir kitų Sutarties sąlygų galiojimui, jeigu šios sąlygos pagal savo esmę išlieka galioti ir po Sutarties pasibaigimo (taip pat išlieka galioti visi atsiradę ir tinkamai neįvykdyti Šalių tarpusavio finansiniai įsipareigojimai, pvz.:. kokybės garantija, nuostolių atlyginimas, delspinigiai ir kitos sąlygos, jeigu Šalys nesusitaria kitaip).
5. **SUTARTIES KAINA, PASLAUGŲ PRIĖMIMO-PERDAVIMO IR APMOKĖJIMO TVARKA**
	1. **Maksimali sutarties vertė yra 15 600,00 EUR be PVM, PVM 3 276,00 EUR, viso su PVM 18 876,00 EUR**. Sutarties kaina perskaičiuojama, jei teisės aktais pakeičiamas pridėtinės vertės mokestis (toliau tekste – Mokestis). Pasikeitus Mokesčio dydžiui, Sutarties kaina keičiama pasikeitusio Mokesčio dydžio atitinkama dalimi. Mokesčių pakeitimas įforminamas apsikeičiant raštiškais dokumentais, kurie yra neatskiriama šios Sutarties dalis.
	2. Už faktiškai per praėjusį mėnesį suteiktas Paslaugas Užsakovas sumoka Paslaugos teikėjui per 30 kalendorinių dienų nuo PVM sąskaitos-faktūros gavimo datos.
	3. Atliekų tvarkymas priimamas ir priėmimo dokumentai įforminami pagal šios Sutarties sąlygas ir Techninės sąlygų specifikacijos reikalavimus.
	4. Atliekų tvarkymo paslaugas Paslaugos teikėjas perduoda, o Užsakovas priima Šalių atstovams pasirašant Aktą už kiekvieną mėnesį. Paslaugos teikėjas įsipareigoja pateikti Aktą už praėjusį mėnesį suteiktas Atliekų tvarkymo paslaugas iki kito mėnesio 5 dienos. Užsakovas per 2 (dvi) darbo dienas nuo Akto gavimo dienos jį pasirašo arba per šį terminą pateikia pagrįstą ir motyvuotą atsisakymą priimti Atliekų tvarkymo paslaugas. Jeigu Atliekų tvarkymo paslaugos nebuvo suteiktos arba buvo suteiktos netinkamai, Paslaugos teikėjas tai privalo nurodyti Akte. Paslaugos teikėjas turi teisę pagrįstai nesutikti su Akte Užsakovo atstovo nustatytais Atliekų tvarkymo paslaugos teikimo trūkumais ir ne vėliau kaip per 2 (dvi) darbo dienas nuo Akto gavimo dienos pateikti rašytinį motyvuotą atsakymą.
	5. Užsakovas su Paslaugos teikėju atsiskaito eurais mokėdamas pavedimu į Paslaugos teikėjo nurodytą sąskaitą Sutarties 16 punkte.
	6. Sutarties kaina (šalių sutarimu) gali būti mažinama, pasirašant atskirus susitarimus.
6. **DARBŲ SAUGA**
	1. Paslaugos teikėjas ir Užsakovas privalo laikytis Lietuvos Respublikoje galiojančių darbų saugos, gaisrinės saugos taisyklių, aplinkosaugos ir kitų norminių teisės aktų, dirbant šilumos, elektros, dujų ir kituose įrenginiuose reikalavimų, taip pat Užsakovo lokalinių teisės aktų reikalavimų. Užsakovo pagrindiniai lokaliniai teisės aktai publikuojami <http://www.chc.lt/>. Užsakovo lokaliniai teisės aktai, su kuriais privalo susipažinti Paslaugų teikėjas, dirbdamas darbus pagal sutartį, nurodyti Sutarties priede Nr. 3.
	2. Paslaugos teikėjas turi užtikrinti, kad jo darbuotojai, agentai ir pakviestieji asmenys yra instruktuoti prieš darbų pradžią.
	3. Teikdamas paslaugas Paslaugų teikėjas užtikrina saugias ir sveikas darbo sąlygas savo darbuotojams jiems skirtoje darbo zonoje, pilnai atsako už darbų saugos, priešgaisrinės saugos ir aplinkosaugos norminių teisės aktų bei Užsakovo pateiktų lokalinių teisės aktų reikalavimų vykdymą. Užtikrina, kad nebūtų sugadinti remontuojami, rekonstruojami arba statomi, o taip pat ir šalia jų esantys įrenginiai ir statiniai, dėl Paslaugų teikėjo sukeltų pavojingų veiksnių poveikio.
	4. Paslaugos teikėjas užtikrina, kad jis pats yra atsakingas už visus Paslaugos teikimo vietoje įvykusius nelaimingus atsitikimus, sužeidimus, sužalojimus, avarijas ar sutrikimus. Paslaugos teikėjas turi atlyginti žalą ir apsaugoti Užsakovą ir jo darbuotojus bei pareigūnus nuo bet kokių ir visų civilinių ieškinių, civilinių bylų ar administracinių procedūrų, pretenzijų, reikalavimų, nuostolių, žalos, sąnaudų ir išlaidų, kokios jos bebūtų prigimties, įskaitant advokatų honorarus ir išlaidas, ryšium su bet kokio asmens mirtimi ar sužalojimu arba nuostoliais ar žala kokiam bebūtų turtui, išskyrus kokį bebūtų sužalojimą, mirtį ar žalą turtui, kurią sukėlė Užsakovo, jo rangovų, darbuotojų, pareigūnų aplaidumas.
	5. Paslaugos teikėjas nedelsiant turi pranešti Užsakovo atstovui apie nelaimingą atsitikimą, (Užsakovo teritorijoje) sužeidimą arba pavojingas aplinkybes, iškilusias Paslaugos teikimo eigoje, arba apie žalą, daromą Užsakovo turtui arba tretiesiems asmenims.
	6. Paslaugų teikėjas, teikiantis sutartyje numatytas paslaugas Užsakovo teritorijoje, o taip pat išskirtose patalpose, darbo vietose atlieka įvykusių nelaimingų atsitikimų tyrimą, dalyvaujant Užsakovo įgaliotam asmeniui, veda šių nelaimingų atsitikimų apskaitą ir registraciją.
	7. Paslaugų teikėjo darbuotojai dirbdami Užsakovo teritorijoje privalo dėvėti švarius bei tvarkingus darbo drabužius. Ant darbo drabužių turi būti įmonės pavadinimas. Darbuotojai privalo dėvėti asmenines apsaugines priemones viso darbo proceso metu, kai to reikalauja saugos darbe norminiai aktai.
	8. Paslaugos teikėjas negali palikti neužbaigto arba dalinai užbaigto darbo nesaugiose sąlygose arba tokiose aplinkybėse, kurios galėtų pakenkti tolimesniam Paslaugos teikimui ar sugadinti įrengimus. Paslaugos teikėjas privalo tęsti darbus tol, kol bus pasiektas saugus jų vykdymo etapas.
	9. Paslaugos teikėjas turi užtikrinti, kad jo darbuotojai Užsakovo teritorijoje būtų blaivūs. Už kiekvieną Užsakovo teritorijoje nustatytą girtavimo ar neblaivaus darbuotojo sulaikymo atvejį Paslaugos teikėjas už savo pavaldžius darbuotojus moka Užsakovui 500 EUR baudą, kurią Užsakovas išskaičiuoja iš mokėjimo už suteiktas Paslaugas neginčo tvarka. Užsakovas sulaikęs teritorijoje girtaujantį ar neblaivų Paslaugos teikėjo darbuotoją, vienašališkai surašo aktą, nekviečiant Paslaugos teikėjo atstovo šio fakto nustatymui. Apie neblaivų ar girtavusį darbuotoją ar trečią asmenį Užsakovas dokumentus perduoda Paslaugos teikėjui.
	10. Paslaugos teikėjas turi užtikrinti, kad jo darbuotojai Užsakovo teritorijoje laikytųsi darbų saugos reikalavimų. Už kiekvieną Užsakovo teritorijoje nustatytą darbų saugos pažeidimo atvejį, Paslaugos teikėjas už savo pavaldžius darbuotojus moka Užsakovui 500 EUR baudą, kurią Užsakovas išskaičiuoja iš mokėjimo už suteiktas Paslaugas neginčo tvarka. Užsakovas sulaikęs teritorijoje darbų saugos reikalavimų nesilaikantį Paslaugos teikėjo darbuotoją, vienašališkai surašo aktą, nekviečiant Paslaugos teikėjo atstovo šio fakto nustatymui. Dokumentus apie darbų saugos reikalavimų pažeidėjus Užsakovas perduoda Paslaugos teikėjui per 5 (penkias) darbo dienas.
7. **ATLIEKŲ SURINKIMO VIETOS IŠVALYMAS**
	1. Paslaugos teikėjas išveža iš Atliekų surinkimo vietos Atliekas ir palieka surinkimo vietą tvarkingą ir švarią.
8. **SUBTEIKĖJŲ KEITIMO TVARKA (JEI SUBTEIKĖJAI VYKDANT SUTARTĮ BUS PASITELKIAMI)**
	1. Paslaugos teikėjas Sutarčiai vykdyti gali pasitelkti tik tuos subteikėjus, kurie numatyti Paslaugos teikėjo pasiūlyme.
	2. Paslaugos teikėjas Sutarties vykdymo metu gali keisti pasiūlyme nurodytus subteikėjus pasikeitus aplinkybėms, kai:
		1. tos aplinkybės atsiranda arba Paslaugos teikėjui tampa žinomos po Sutarties sudarymo;
		2. tų aplinkybių atsiradimo Paslaugos teikėjas pasiūlymo pateikimo ar Sutarties sudarymo metu negalėjo protingai numatyti;
		3. tų aplinkybių Paslaugos teikėjas negali kontroliuoti;
		4. Paslaugos teikėjas nebuvo prisiėmęs tų aplinkybių atsiradimo rizikos.
	3. Jeigu Paslaugos teikėjas Sutarties vykdymo metu ketina keisti Paslaugos teikėjo pasiūlyme nurodytus subteikėjus, Paslaugos teikėjas privalo apie tai iš anksto, tačiau ne vėliau kaip prieš 10 (dešimt) darbo dienų, informuoti Užsakovą, pateikti išsamius argumentus, kokie subteikėjai ir kokiai Paslaugos daliai planuojami pasitelkti. Naujai pasitelkti subteikėjai negali būti žemesnės kvalifikacijos nei keičiami subteikėjai. Susitarimas dėl subteikėjų keitimo tampa neatskiriama Sutarties dalimi.
	4. Subteikėjų pasitelkimas nekeičia Paslaugos teikėjo atsakomybės Užsakovui dėl Sutarties įvykdymo. Paslaugos teikėjas visais atvejais lieka tiesiogiai atsakingas prieš Užsakovą už tinkamą savo prievolių pagal Sutartį vykdymą ir/ar bet kokią žalą (nuostolius), kuriuos Užsakovas ir/ar tretieji asmenys patiria dėl Paslaugos teikėjo ir/ar jo pasitelktų trečiųjų asmenų sutartinių įsipareigojimų pažeidimo. Subtiekimas nesukuria sutartinių santykių tarp Užsakovo  ir subteikėjo. Paslaugos teikėjas  atsako už savo pasitelktų subteikėjų veiksmus ar neveikimą. Užsakovo sutikimas, kad sutartiniams įsipareigojimams vykdyti būtų pasitelkiamas naujas subteikėjas, neatleidžia Paslaugos teikėjo nuo jokių jo įsipareigojimų pagal Sutartį.
	5. Paslaugos teikėjas įsipareigoja užtikrinti, kad jo pasitelkti subteikėjai tinkamai, kvalifikuotai, laiku atliks veiksmus, kurie atitiks Paslaugos teikėjo pasiūlymą.
9. **GINČŲ SPRENDIMAS**
	1. Visi nesutarimai sprendžiami tarpusavio susitarimu, o nepavykus susitarti, sprendžiama galiojančių Lietuvos Respublikos įstatymų nustatyta tvarka, Lietuvos Respublikos teismuose.
10. **KONFIDENCIALUMAS**
	1. Šalys įsipareigoja laikyti paslaptyje ir neatskleisti šios Sutarties turinio su jos vykdymu ir kitos su ja susijusios informacijos jokiai trečiajai Šaliai, bei naudoti ją tik šios Sutarties vykdymo tikslais. Šis įsipareigojimas netaikomas informacijai, kuri, kaip gali būti įrodyta, yra:
		1. atskleista pagal teisės aktų reikalavimus;
		2. raštišku savo sutikimu leidžia atskleisti abi Sutarties Šalys;
		3. yra ar tampa vieša, nepažeidus šios Sutarties, t. y. paviešinama ne dėl tokios informacijos gavėjo kaltės, arba savarankiškai atskleista tokios informacijos gavėjo darbuotojų, kurie neturėjo galimybių naudotis pagal Sutartį suteikta informacija.
	2. Kiekviena Šalis turi teisę atskleisti konfidencialią informaciją valstybės, savivaldybės ar kitai institucijai tik tokios apimties, kuri yra privaloma pagal teises aktus. Apie tai ji privalo nedelsiant informuoti kitą Šalį.
11. **ŠALIŲ ATSAKOMYBĖ IR SUTARTIES NUTRAUKIMAS**
	1. Vykdydamos šią Sutartį, Šalys vadovaujasi galiojančiais įstatymais, kitais norminiais aktais ir šios Sutarties sąlygomis.
	2. Jei Paslaugos teikėjas nevykdo 4.1.2 punkte nurodyto įsipareigojimo, Užsakovui pareikalavus, moka jam 500 EUR baudą už kiekvieną uždelstą dieną ir atlygina dėl to Užsakovo patirtus tiesioginius nuostolius.
	3. Jei dėl Paslaugos teikėjo kaltės Atliekų tvarkymo (pakrovimo, transportavimo ar naudojimo/ šalinimo) metu padaroma žala aplinkai ar Užsakovo turtui, visą atsakomybę prisiima Paslaugos tiekėjas ir atlygina patirtą žalą.
	4. Užsakovas, nesumokėjęs už suteiktas Atliekų tvarkymo paslaugas per 6.2. punkte nustatytą terminą, Paslaugos teikėjui pareikalavus, moka jam 0,02 % dydžio delspinigius už kiekvieną pavėluotą dieną nuo neapmokėtos sumos.
	5. Jeigu Lietuvos Respublikos aplinkos apsaugos kontrolės pareigūnai ar institucijos turi kokių pretenzijų dėl Atliekų transportavimo ar tvarkymo), visą atsakomybę prisiima Paslaugos tiekėjas.
	6. Delspinigių ir baudų sumokėjimas neatleidžia Šalių nuo pareigos atlyginti nuostolius ir vykdyti sutartinius įsipareigojimus.
	7. Lietuvos Respublikos Civilinio kodekso 6.217 str. numatytais pagrindais, dėl trūkumų, įsipareigojimų vykdymo termino pažeidimo Užsakovas turi teisę vienašališkai, nesikreipdama į teismą, nutraukti Sutartį. Apie Sutarties nutraukimą Užsakovas raštu praneša Paslaugos tiekėjui prieš 10 (dešimt) kalendorinių dienų. Paslaugos tiekėjas atlygina Užsakovo nuostolius, turėtus dėl Sutarties neįvykdymo bei nutraukimo.
	8. Paslaugos teikėjas turi teisę vienašališkai nutraukti Sutartį jei Užsakovas nepagrįstai atsisako mokėti už Atliekų tvarkymo paslaugas pagal Sutartį. Tokiu atveju Paslaugos teikėjas praneša Užsakovui apie ketinimą nutraukti Sutartį prieš 6 mėnesius.
	9. Paslaugos teikėjas gali nutraukti Sutartį 12.8 punkte išvardintu atveju, teismo sprendimu arba Šalių susitarimu, pranešęs Užsakovui apie ketinimą nutraukti Sutartį prieš 6 mėnesius.
	10. Jeigu Užsakovas nutraukė Sutartį dėl to, kad Paslaugos teikėjas ją pažeidė, ir sudarė sutartį pakeičiančią šią Sutartį, tai Užsakovas turi teisę reikalauti iš Paslaugos teikėjo kainų skirtumo.
12. **NENUGALIMA JĖGA**
	1. Šalys neatsako už savo sutartinių įsipareigojimų nevykdymą ar netinkamą vykdymą dėl nenugalimos jėgos (force majeure) aplinkybių poveikio. Nenugalimos jėgos aplinkybės aiškinamos taip, kaip Lietuvos Respublikos civiliniame kodekse ir 1996-07-15 Lietuvos Respublikos Vyriausybės nutarime Nr. 840.
	2. Šalis, kuri negali vykdyti sutartinių įsipareigojimų dėl nenugalimos jėgos poveikio, privalo nedelsiant apie tai informuoti kitą šalį, nurodant aplinkybes, dėl kurių sutartinių įsipareigojimų vykdymas tapo negalimas.
	3. Pasibaigus nenugalimos jėgos aplinkybių veikimui, nevykdžiusi savo sutartinių įsipareigojimų Šalis privalo, atsiradus pirmai galimybei, pradėti juos vykdyti.
13. **KITOS SĄLYGOS**
	1. Sutartis, o taip pat visi jos priedai sudaro vieningą susitarimą tarp Šalių ir ši Sutartis negali būti niekaip išskaidyta.
	2. Nuo Sutarties pasirašymo momento visi ankstesni pokalbiai ir susirašinėjimai tarp Šalių, liečiantys Sutartį ir jos esmę, nebegalioja.
	3. Šios Sutarties nuostatos yra atskiros viena nuo kitos. Pripažinus kurią nors iš jų negaliojančia, kitos nuostatos lieka galioti toliau.
	4. Santykiams, kylantiems tarp Šalių, tačiau nesureguliuotiems šia Sutartimi, taikomi Lietuvos Respublikos įstatymai ir kiti teisės aktai.
	5. Sutartis sudaryta \_\_\_\_ vienodą juridinę galią turinčiais egzemplioriais, po vieną kiekvienai iš Šalių.
	6. Asmuo, atsakingas už Sutarties tinkamo vykdymo priežiūrą ir valdymą AB „Vilniaus šilumos tinklai“ “ \_\_. Pasikeitus atsakingam už Sutarties tinkamo vykdymo priežiūrą ir valdymą AB „Vilniaus šilumos tinklai“ asmeniui, AB „Vilniaus šilumos tinklai“ apie tai informuoja Paslaugos teikėją per 10 kalendorinių dienų.
	7. Asmuo, atsakingas už Sutarties tinkamo vykdymo priežiūrą ir valdymą Paslaugos tiekėjo įmonėje –  \_\_\_\_\_\_\_. Pasikeitus atsakingam už Sutarties tinkamo vykdymo priežiūrą ir valdymą asmeniui, Paslaugos teikėjas apie tai informuoja Užsakovą per 10 kalendorinių dienų.
	8. Už sutarties viešinimą atsakingas pirkimų vadybininkas.
14. **SUTARTIES PRIEDAI:**

Priedas Nr. 1 – Tiekėjo pasiūlymas.

Priedas Nr. 2 - Techninė specifikacija.

Priedas Nr. 3 - Užsakovo lokaliniai teisės aktai, su kuriais privalo susipažinti Paslaugų teikėjas.

Priedas Nr. 4 – Atliktų paslaugų priėmimo - perdavimo aktas.

1. **ŠALIŲ JURIDINIAI ADRESAI IR REKVIZITAI**

|  |  |
| --- | --- |
| Užsakovas  | Paslaugos teikėjas |
| AB „Vilniaus šilumos tinklai“  | UAB „Via fortis“ |
| Įmonės kodas 124135580 | Įmonės kodas 302701946 |
| Jočionių g. 13, 02300 Vilnius | Ozo g. 12A, 08200, Vilnius |
| Tel.: 85 2667359  | Tel. 8 5 239 48 38 |
| Elektroninis paštas info@chc.lt | Elektroninis paštas info@viafortis.lt |
| PVM mokėtojo kodas LT241355811 | PVM mok4tojo kodas LT100006698913 |
| A.s. LT537044060001219501 | A.s. LT217300010130652082 |
| Bankas AB SEB bankas | Bankas AB Swedbank bankas |
| Banko kodas 70440 | Banko kodas 73000 |

1. **ŠALIŲ PARAŠAI IR ANTSPAUDAI**

|  |  |  |
| --- | --- | --- |
| Už Užsakovą: |  | Už Paslaugos teikėją: |
|  |  |

201\_ m. \_\_\_\_\_\_\_ \_\_ d.Sutarties Nr.\_\_\_\_\_

Priedas Nr. 3

**Bendrovės lokalinių teisės aktų, su kuriais privalo susipažinti Paslaugos teikėjas,**

**nebaigtinis sąrašas**

* AB „Vilniaus šilumos tinklai“ patvirtintos „Darbo tvarkos taisyklės“;
* AB „Vilniaus šilumos tinklai“ Rangos būdu vykdomų darbų tvarkos aprašas;
* AB „Vilniaus šilumos tinklai“ patvirtintas „Asmenų įėjimo - išėjimo, transporto įvažiavimo - išvažiavimo į Bendrovės teritoriją bei buvimo joje tvarkos aprašas“;
* Darbuotojų saugos ir sveikatos instrukcijų rengimo ir darbuotojų, darbdavių susitarimu pasiųstų laikinam darbui į įmonę iš kitos įmonės, instruktavimo tvarkos aprašas patvirtintas Lietuvos Respublikos vyriausiojo valstybinio darbo inspektoriaus 2012 m. rugpjūčio 10 d. įsakymas Nr. V-240 (Žin. 2012-08-17, Nr. 96-4944);
* AB „Vilniaus šilumos tinklai“ patvirtintos „Rangovų veikloje susidarančių atliekų tvarkymo taisyklės“;
* Bendrosios gaisrinės saugos taisyklės, Priešgaisrinės apsaugos ir gelbėjimo departamento prie VRM direktoriaus 2013 m. birželio 31 d. įsakymas Nr. 1-199.

201\_ m. \_\_\_\_\_\_\_ \_\_ d.Sutarties Nr.\_\_\_\_\_

Priedas Nr. 4

**Atliktų PASLAUGŲ priėmimo - perdavimo aktas**

**AB „Vilniaus šilumos tinklai“**, toliau vadinama „Užsakovu“, atstovaujama \_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_, ir **\_\_\_\_\_\_\_\_\_\_\_\_\_\_\_**, toliau vadinama „Paslaugos teikėju“, atstovaujama \_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_, abi kartu vadinamos „Šalimis“, pasirašydamos šį Priedą, susitarė:

* + 1. Patvirtinti 201\_ m \_\_\_\_\_\_\_\_\_\_\_\_\_\_\_\_ d. sutarties Nr. \_\_\_\_\_\_\_\_ (toliau – Sutartis) tipinę Atliktų paslaugų priėmimo - perdavimo akto formą:

**Atliktų paslaugų priėmimo – perdavimo aktas Nr.** \_\_\_\_

AB „Vilniaus šilumos tinklai“ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ir

 (asmens pareigos, vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (įmonės pavadinimas) (asmens pareigos, vardas, pavardė)

šiuo aktu pažymime, kad vadovaujantis 201\_ m. \_\_\_\_\_\_\_\_\_\_\_\_\_\_\_\_\_ d.

 Sutartimi Nr. \_\_\_\_**\_\_\_\_\_\_\_\_** AB „Vilniaus šilumos tinklai“ 201\_ m. \_\_\_\_\_\_\_\_\_\_\_\_\_\_ mėn. suteikta paslaugų:

|  |  |  |  |  |
| --- | --- | --- | --- | --- |
| **Eil.****Nr.** | **Pirkimo objekto****pavadinimas** | **Kiekis, t** | **Vienos tonos kaina, EUR** | **Viso kaina, EUR** **(3x4)** |
| *1* | *2* | *3* | *4* | *5* |
|  |  |  |  |  |
|  |  |  |  |  |
| **IŠ VISO, EUR be PVM** |  |
| **PVM** |  |
| **IŠ VISO, EUR su PVM** |  |

Šis Aktas yra neatskiriama 201\_ m. \_\_\_\_\_\_\_\_\_\_\_\_\_\_\_\_ d. Sutarties Nr. \_\_\_\_\_**\_\_\_\_\_\_\_** dalis.

Aktas sudarytas ir pasirašytas 201\_ m. \_\_\_\_\_\_\_\_\_\_\_\_\_\_\_\_ d.

**Už Užsakovą: Už Paslaugos teikėją:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 A. V. A. V.

* + 1. Šis priedas yra neatskiriama Sutarties dalis.
		2. Priedas įsigalioja nuo jo pasirašymo dienos ir galioja iki Šalys pilnai įvykdys savo įsipareigojimus.
		3. Šalių tarpusavio santykiai atsiradę priedo pagrindu ir jame nesureguliuoti yra sprendžiami vadovaujantis d. Sutarties nuostatomis.
		4. Priedas sudarytas ir pasirašytas 201\_ m. **\_\_\_\_\_\_\_\_\_\_\_\_\_\_** d.
		5. Šalių parašai ir atspaudai:

|  |  |  |
| --- | --- | --- |
| **Už Užsakovą:** |  | **Už Paslaugos teikėją:** |
|  |  |  |
|  |  |  |